Jehofa o ne a tukela Solomone bogale, “ka gonne pelo ya gagwe e ne e fapogetse kgakala le Jehofa . . . , yo o neng a bonetse mo go ene gabedi. Mme o ne a mo laela malebana le selo seno gore a se ka a sala medimo e sele morago; mme a se ka a boloka seo Jehofa a neng a se laetse.” Ka ntlha ya seo, Modimo ga a ka a tlhola a mo amogela le go mo ema nokeng. Bomorwa Solomone ga ba a ka ba busa setšhaba sotlhe sa Iseraele e bile ba ile ba lebana le mathata a le mantsi. (1 Dikg. 11:9-13) Fela jaaka go diragetse ka Solomone, go nna le ditsala tse di sa tlotleng melao ya ga Jehofa go ka senya kamano ya rona le ene. Bangwe ba bone ba ka nna ba bo ba le mo phuthegong mme gone ba se na kamano e e nonofileng le Jehofa. Ba bangwe e ka tswa e le ba lelapa le ba losika, baagelani, badirimmogo le bana ba re tsenang sekolo le bone ba e seng baobamedi ba ga Jehofa. Fa batho ba re fetsang nako e e ntsi le bone ba sa tlotle melao ya ga Jehofa, ba ka senya kamano ya rona e e molemo le Modimo. w18.07 19 ¶9-10